Michael

Mikael eller Michael er et mannsnavn med hebraisk opprinnelse. Navnet betyr «hvem er som Gud?». Disse og andre former av navnet har stor utbredelse i mange land.

Navnet Mikael blir brukt på flere personer i Bibelen, men den mest kjente er antagelig erkeengelen Mikael. Blant englene som er omtalt i Bibelen  er kun to nevnt ved navn – Mikael og Gabriel. Rafael er nevnt i apokryfe Tobits bok.

Etymologi
Michael er en latinsk skrivemåte av Mixael (gresk: Μιξαελ), en gresk form av det hebraiske navnet Mikha'el (hebraisk: מִיכָאֵל). Det første navneleddet er dannet av hebraiske mihka, «hvem er som», og det andre leddet av el, «Gud».

Mikael er en nordisk skrivemåte av navnet. Mikjáll og Mikkel var norrøne former av navnet.

Varianter over navnet er Mika, som er en forkortelse, og Mikaja, som betyr «Hvem er lik Jah?». Andre varianter er italienske Michele, portugisiske eller spanske Miguel, og armenske Միքայել eller Mikayel.

Utbredelse
Navnet Michael er brukt i Bibelen, navnet er kjent brukt av ni østromerske keisere, den første på 800-tallet (Mikael I Rangabe). Michael er kjent brukt i England og Danmark fra 1100-tallet, og i Sverige fra 1200-tallet.

De norrøne formene Mikjáll og Mikkel er ikke kjent brukt i noen nordiske runeinskripsjoner, så navnene var neppe utbredt i Norden i vikingtiden. I Norge har Mikael vært mest brukt fra 1980-årene. Formen Michael var mest brukt i 1980-årene, men har siden vært mindre brukt. Navnene har aldri vært blant de mest brukte i Norge. I Sverige var Mikael og Michael mest populært i 1960- og 1970-årene.

I Danmark var Michael et svært populært navn på guttebarn født i perioden ca. 1960–1990, spesielt i Sjælland og København. Mikael var mest populært i 1960- og 1970-årene.

I Tyskland var Michael populært i perioden ca. 1940–1990.

I USA var Michael mest brukt i perioden ca 1950 – 1990. Michael var det mest eller nest-mest gitte navn til guttbarn i USA i alle år fra 1954 til 2008.

Mikael og Michael har navnedag i flere land:

I Finland er alle de tre variantene Mikael, Mikko og Mika blant de mest brukte mannsnavnene i befolkningen. Ellers er Mikael i Sverige, Miguel i Spania, Michael i USA, Tyskland og Danmark, Michal i Tsjekkia, Michel i Frankrike og Belgia og Mihály i Ungarn blant de mest brukte navnene i de respektive landene. 

|}

Kjente personer med navnet Mikael/Michael
 Michael Staksrud – (1908–1940) norsk skøyteløper
 Mikael Wiehe – sanger og låtskriver i blant annet Hoola Bandoola Band
 Mikael Persbrandt – skuespiller
 Michael Douglas – skuespiller
 Michael Jackson – sanger
 Michael Palin – Monty Python-medlem
 Michael Rasmussen – syklist
 Mikael Flygind Larsen – (f. 1982) norsk skøyteløper
 Michael Owen
 Michael Jordan – amerikansk basketballspiller
 Michael Schumacher – tysk Formel 1-kjører 
 Michael Ballack
 Michael Tetzschner – norsk politiker
 Michael Nyqvist – svensk skuespiller
 Michael J. Fox – amerikansk skuespiller
 Michael Johnson – amerikansk friidrettsutøver

Referanser

Eksterne lenker 
 

Mannsnavn

vi:Michael